พสกนิกรชาวพิจิตรทุกหมู่เหล่า ร่วมถวายดอกไม้จันทน์ เนื่องในพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
ตั้งแต่เวลา 07.00 น.ของวันนี้ (26 ต.ค.) พสกนิกรชาวพิจิตรทุกหมู่เหล่า ต่างเดินทางมายังบริเวณพระเมรุมาศจำลอง ศาลากลางจังหวัดพิจิตร (หลังเก่า) เพื่อรอถวายดอกไม้จันทน์ จนกระทั่งในเวลา 09.00 น.นายปิยะ วงศ์ลือชา รองผู้ว่าราชการจังหวัดพิจิตร เป็นประธานนำหัวหน้าส่วนราชการ พร้อมด้วยประชาชนชาวพิจิตร ร่วมถวายดอกไม้จันทน์ เนื่องในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร โดยมีข้าราชการ พร้อมด้วยคณะสงฆ์ แม่ชี ผู้พิการ ผู้สูงอายุ ร่วมถวายดอกไม้จันทน์และจิตอาสาอำนวยความสะดวกตามจุดต่างๆ ท่ามกลางบรรยากาศเงียบสงบ 

สำหรับบรรยากาศในบริเวณมณฑลพิธี มีประชาชนเฝ้ารอถวายดอกไม้จันทน์จำนวนมาก ท่ามกลางบรรยากาศเศร้าสลด